62021CO0659_INF
Определение на Съда (осми състав) от 30 март 2022 г. —Orbest
(Дело C-659/21)
„Преюдициално запитване — Член 99 от Процедурния правилник на Съда — Въздушен транспорт — Регламент (ЕО) № 261/2004 — Общи правила за обезщетяване и помощ на пътниците при отмяна или голямо закъснение на полети — Член 5, параграф 3 — Освобождаване от задължението за обезщетяване — Понятие „извънредни обстоятелства“ — Техническа неизправност на самолет, причинена от сблъскването на превозно средство за кетъринг, собственост на трето лице, с този самолет на местостоянка на летище“
Транспорт — Въздушен транспорт — Регламент № 261/2004 — Обезщетяване и помощ на пътниците — Отмяна или голямо закъснение на полет — Освобождаване от задължението за обезщетяване — Условие — Извънредни обстоятелства — Понятие — Техническа неизправност на паркиран на местостоянка на летището самолет, причинена от сблъскването му с превозно средство за кетъринг, собственост на трето лице — Включване — Необходими мерки, взети от въздушния превозвач, за да избегне отмяната или голямото закъснение — Премаршрутиране на пътник — Условия — Преценка от страна на националната юрисдикция
(съображения 1, 14 и 15 и член 5, параграф 3 от Регламент № 261/2004 на Европейския парламент и на Съвета)
(вж. т. 20—27 и диспозитива)
Диспозитив
Член 5, параграф 3 от Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 трябва да се тълкува в смисъл, че техническата неизправност на самолет, причинена от сблъскването на превозно средство за кетъринг, собственост на трето лице, с този самолет на местостоянка на летището, може да попада в обхвата на понятието „извънредни обстоятелства“ по смисъла на посочената разпоредба.